Katedra občianskeho a obchodného práva vyhlasuje konkurz na pomocné vedecké sily

**KONKURZ NA TRI MIESTA POMOCNÝCH VEDECKÝCH SÍL**

Vážené kolegyne, vážení kolegovia,

katedra občianskeho a obchodného práva vyhlasuje konkurz na **tri miesta** pomocných vedeckých síl na **obdobie 6 mesiacov od 10.10. 2021,** pre odbor

- občianske hmotné právo (tútor: doc. JUDr. Marianna Novotná, PhD.)

- civilný proces (tútor: JUDr. Katarína Gešková, PhD.)

- obchodné právo (tútor: doc. JUDr. Lucia Žitňanská, CSc.)

**Náplň práce:**

Študent podľa pokynu tútora alebo ním poverenej osoby vykonáva rôzne pomocné práce pri vedeckej činnosti, najmä rešerše judikatúry, vyhľadávanie článkov a inej literatúry, korektúry textov, rekapitulácia textov.

Študent vypracované zadania odovzdáva svojmu tútorovi a zapisuje ich do časového harmonogramu. Maximálna časová náročnosť je 100 hodín za obdobie 6 mesiacov.

Práca pomocnej vedeckej sily je ohodnotená **2 kreditmi**, ktoré študent získa po vypracovaní zadaných úloh.

Študentovi môže byť podľa kvality a rozsahu vykonávanej práce na základe návrhu vedúceho katedry a po schválení príslušným dekanom a rektorom univerzity, poskytnuté jednorazové **motivačné štipendium.**

**Požiadavky:**

- absolvovanie 1. ročníka bakalárskeho štúdia

- nadpriemerný záujem o právo

- zmysel pre spoluprácu

Vo svojich prihláškach uveďte Vašu motiváciu, vzťah k odborom vyučovaných katedrou a svoje jazykové a iné schopnosti.

Prihlášku pošlite na e-mail: katarina.geskova@truni.sk s predmetom správy: POMOCNA VEDECKA SILA

**Uzávierka prihlášok:** 5.10.2021

Doc. JUDr. Monika Jurčová, PhD.

vedúca Katedry občianskeho a obchodného práva